
RECIENTEMENTE, sr. Greg Peter- 
son, Presidente di Hunta di Comisario di 
Fundacion Parke Nacional Arikok (FPNA) 
y sr. Juri Nicolaas, Presidente di Hunta di 
Comisario di Universidad di Aruba, a firma 
un Memorandum of Understanding (MoU) 
den Hofi Shon Shoco na Parke Nacional 
Arikok. 

E MoU ta concretisa e relacion entre UA y 
FPNA. Cu e MoU aki e studiantenan lo tin e 
experiencia di studia pa nan diploma, mien- 
tras cu nan ta haci investigacion y sondeo. 
Esaki lo beneficia tanto e studiantenan cu e 
desaroyo di nan abilidadnan como e parke 
den nan trabou di conservacion. 

E ekipo academico di UAy FPNA conhunta- 
mente lo supervisa e studiantenan y lo traha 
pa yega na un colaboracion mutuo pa haci 
investigacion inicial pa drecha nos medio 
ambiente p’asina conserva nos naturalesa. 
Tambe pa yega na cooperacion den e area 


di mercadeo, comunicacion, hospitalidad y 
maneho. 

Sr. Juri Nicolaas, Presidente di Hunta di 
Comisario di UA, a splica: “Na UA nos ta 
ofrece programa di estudio di calidad cu 
ta duna oportunidad na e estudiantenan 
local y internacional. Tambe na e post- 
graduadonan pa destaca den e mundo cu 
nos ta biba aden. Pa ofrece programanan 
di calidad, investigacion scientifico ta in- 
despensabel. 

Nos meta ta pa crea un ambiente creativo 
cu ta lanta curiosidad y ta aumenta exito 
den studio. Den un mundo competitivo 
creciente nos mester traha hunto cu socio- 
nan strategico pa brinda experiencia unico 
y reconoce e balor agrega cu esaki ta trece 
cu ne p’asina logra e meta di brinda e miho 
experiencia educacional posibel. Ta un 
honor pa FPNA di por a firma e acuerdo aki 
cu UA y FPNA ta premira cu e acuerdo aki 
lo lo sigui engrandece e relacion entre UA 


cu nos Parke Nacional, cu tin e tarea grandi 
na Aruba pa conserva nos medio ambiente.” 

Sr. Juri Nicolaas ta añadi cu universidadnan 
ta contribui en grande na crea nacionnan, 
desaroyo di humanidad y economia caminda 
e lasonan profesional entre universidadnan 
y stakeholders rond mundo ta e esencia pa 
asina mundialmente enfrenta desafionan 
y sociedadnan di conocemento sostenibel. 

Presidente di e Hunta di Comisario di FPNA 
drs. Greg Peterson ta menciona: “E compro- 
miso local y intemacional ta fundamental pa 
cu e vision di FPNA como un organisacion 
cu ta conserva naturalesa den siglo 21. E 
MoU cu nos a firma awe lo hiba nos no sola- 
mente na esfuersonan educacional conhunto 
pa nos enseñansa post-graduacion, pero ta 
tambe un inicio den intercambio substancial 
entre academia y conservacion den practica. 
Mi ta spera di por traha den un partnership 
fructifero y exitoso cu UA. 

E (MAL)TRATO CU PAUL CROES TA HAYANDO 
DEN KIA TA UN TORTURA MENTAL 


No por t'asina 



PAUL Croes tin mas di un luna sera na KIA 
y te ainda e no por mira su señora, tampoco 
su yiunan, pasobra Ministerio Publico tin 
restriccion na su bishita, esta cu Paul Croes 
no mae tin contacto cu ningun hende, ni 
den KIA. 

Ministerio Publico ta catalogiza Paul Croes 
como un criminal pisa, loke nifica cu e ex- 
mandatario ta 22 ora sera y 2 ora so e ta 
haya pa lucht pa dia. Bisando esaki, ni un 
criminal pisa no ta haya e trato aki den KIA. 

E ta inhumano, y hasta nos ta califica esaki 
como un tortura mental cu Paul Croes ta 
pasando aden. E pregunta cu ta surgiendo 
ta, si Ministerio Publico kier pa Paul Croes 
haya un colapso mental, haya un depresion 
cu e no ta sinti nada mas pa bida. 

Nos ta haya straño cu organisacion di 
Derecho Humano na Aruba, esta si nan ta 
activo ainda no sa di e hecho ald , pasobra 
ni un bestia bo ta trata asina. 

Falta solamente pa sera Paul Croes den 
cachot, pasobra pa mas di un luna e no mag 
di wak su famia. Esaki ta un tortura mental. 
Relaciona cu esaki, nos di AWEMainta a 


tuma contacto cu vocero di Ministerio Pu- 
blico, Ann Angela, kende a tuma contacto cu 
e Fiscal cu tin e caso aki, y e unico reaccion 
cu nos a haya ta, cu Paul Croes su detencion 
ainda ta den “beperking”. 


E unico motibo p’esaki ta cu e sospechoso no 
mag influencia e otronan den e investigacion 
cu a siguiendo su curso. 

Nos ta lcere cu su abogado tin cu cuminsa 
pensa pa entama un caso y demanda p’e 
maltrato cu Paul Croes ta hayando den KIA. 


Guardacosta 
a realisa 
evacuacion 
medico 

GUARDACOSTA a ricibi un 
yamada diadomingo ultimo, 24 di 
september, for di Aruba Ports Author- 
ity (APA) cu un miembro di e tankero 
“Cano” a sufri quemaduranan y mes- 
ter wordo busca. 

E tankero tabata e momento ey na 
e area di Transhipment. Un Super- 
RHIB di e punto di sosten di Aruba 
a wordo uza pa ehecuta e evacuacion 
medico. Na yegada, nan a pasa e 
victima abordo y transport’e inme- 
diatamente na waf unda Ambulance 
tabata cla pa hib’e Hospital. 

Presidente di Parlamento na Andin y Marisol: 

Segun constitucion Parlamento su 
constelacion actual ta den funcion te fin 
di luna di october 2017 y por keda reuni 



PRESIDENTE di Parlamento, drs. Merin 
Wyatt Ras, dia 27 di september a ricibi un 
carta di dos miembro di Parlamento Andin 
Bildcer y Marisol Lopez Tromp a base di 
un invitacion cu el a manda pa un reunion 
publico pa trata leynan cu ta pendiente dia 
28 di september, cu segun e por ser considera 
como “lopende zaken”. 

Tin un di e leynan cu ta data ya di un 
gobernacion anterior, esta e ley di catochi. 
E otro ley di “deurwaarder” ta un ley cu tin 
un blanco verslag, locual ta ensera cu no 
tabatin ningun pregunta riba dicho ley y e 
ta cla pa trata. 

E di tres ley cu ta pendiente pa trata ta esun 
di Functiehuis, cu ta un ley cu maestronan 


di skol tabata spera su tratamento y dor di 
priordad prome cu eleccion y tempo limita 
no a yega pa trata esaki. 

Wyott-Ros o concelo 
e reunion yomo dor di 
ousencio di un Minister. 

Segun Bikker y Lopez-Tromp e Presidente 
ta actua contra di ley y cu e no lo por yama 
e Gobierno demisionario pa reunion. 

Segun Wyatt- Ras huridicamente un Gobi- 
erno demisionario por actua y tin cu sigui 
haci su trabou te ora e otro Gobierno sinta. 
Pa loke ta trata asuntonan “controversial” cu 
e Gobierno no por atende esald no ta cla ni 


na Hulanda ni na otro paisnan kico precies 
ta ser compronde bou controversial. 

Presidente di Parlamento, drs.Mervin 
Wyatt-Ras ta considera e forma di proceder 
di Bildcer como hurista y Lopez-Tromp pa 
core bay yora serca Gobernador como laf y 
fuera di lugar. 

Ta bon si pa nan bisa e cos manera e ta, 
esta cu for di prome cu eleccion ambos 
Parlamentario no tabata kier acudi na re- 
unionnan mas. 

Wyott-Ros to considero 
nos Constitucion di 
importoncio y semper 
o bin to octuo segun ley. 

Esald no t’e prome Gobierno demisionario 
cu Wyatt-Ras mester atende cune como 
Presidente di un Parlamento paso ya na 
2009 e tabata Presidente y tambe como 
Presidente a atende diferente ley cu a ser 
trata despues di eleccion. 

Por mira ehempel alabez di Madre Patria 
Hulanda unda cu ainda no tin un Gobierno 
y cu Tweede Kamer hunto cu Gobierno de- 
misionario ta hasta atende cu presupuesto 
di e pais. 

Imagina si formacion di Gobierno di Aruba 
tuma te januari 2018 y cu dor di Andin y 
Marisol nos no por atende cu presupuesto 
of cu leynan di importancia pa pais Aruba 
por sigui progresa. 

En bista cu Wyatt-Ras ta un Presidente 
transparente y cu ta actua segun ley, e lo 
busca tog conseho huridico riba e materia 
aki. 

Sinembargo ta keda hopi cla formula den 
nos constitucion cu Parlamento tin zitting 
pa 4 aña y cu pues te cu fin di october di 
e aña aki Parlamento tin cu sigui haci su 
trabou cu of sin miembronan cu no kier 
presenta na reunion. 

Homber ta maltrata 
su pareha den area 
di Paseo Herencia 

DEN oranan di anochi, a pidi asistencia policial pa 
un caso di maltrato cu a tuma lugar den e area di 
Paseo Herencia. 

A constata cu un homber di inicial R. L. a maltrata 
su pareha, kende a bay Hospital pa haya un chekeo 
medico p’e slanan cu el a sufri. Ademas, R. L. a kibra 
su celular den e proceso. 

Mientras tanto, autoridad a bay atende cu R. L. kende 
tabata den Sbarro Pizza. A detene R. L. y transport’e 
pa Warda di Noord. E dama eventualmente a entrega 
keho oficial contra dj’e. 


A pasa 3 aña caba.... 

Caso di violador 
Geronimo Winklaar 
posponé den Corte 



WILLEMSTAD - E ciudadano Geronimo 
Winldaar di 32 aña di edad ta acusá di abuso 
sexual cometi cu un persona di sexo femenino. 
Esaki a sosodé dia 2 di óctober 2014 y e acto 
tabata compañá cu violencia y maltrato fisico. 
Diarazon ultimo cu e caso mester a keda tratá a 
ripará cu e mesun Huez (mr. Mauritsz de Kort) 
kende mester a atendé e caso anteriormente a 
fungi caba como Huez Comisario. Como tal no 
ta permiti tratamento di e forma ey cu e mesun 
Huez. 

Ademas t’asina cu tin 3 otro caso mas di e mesun 
ciudadano aki cu mester keda investigá. 

Di un di e casonan su investigacion ta yegando 
na su punto final, pero ainda no ta comple- 
tamente cla. Enfin tratamento di e caso no a 
continuá y a cumbini cu lo stipulá un otro fecha. 



/c • eropuerto Internacional 

Reina Beatrix 


ARUBA AIRPORT AUTHORITY N.V. 


REQUEST FOR PROPOSAL 
To 

OPERATE THE GENERAL AVIATION TERMINAL CONCESSION at 
AEROPUERTO INTERNACIONAL REINA BEATRIX 


The Aruba Airport Authority N.V. (“AAA”) hereby invites all parties interested in 
the Concession to operate the General Aviation Terminal (GAT) located at the 
Southside premises of “Aeropuerto Internacional Reina Beatrix” 
to submit a proposal here for to AAA. 

Detailed information on the proposal requirements is provided in the 
Request for Proposal document “Operation of the General Aviation Terminal 
(GAT) Concession at Aeropuerto Internacional Reina Beatrix”. This document 
can be obtained between Monday, October 2, 2017 and Friday, October 6, 

2017, between 08.00 hrs. - 11.45 hrs. and 13.15 hrs. - 16.15 hrs. local time, 
at AAA’s Reception office located on the first floor inside the Airport Tower 
Building. Those who wish to receive this RFP electronically should request this 
via e-mail at a.mcdavid@airportaruba.com. The email requesting this document 
should be received between Monday, October 2, 2017 and Friday, October 6, 
2017 on or before 16.15 hrs. local time. 

AAA reserves the rights not to contact all entities directly who have expressed 
their interest in this type of operation at the airport in the past. However, 
those entities who have shown interest in the past who have not been 
contacted directly on this Request for Proposal are expressly invited to 
obtain the RFP document and submit a proposal as requested herein. 

Aruba Airport Authority N.V. 

September 2017 


ifjTeropuerto Internacional , —’ ^ 

Reina Beatrix in co-operation with Schiphol International B.V. SCniphol f'cateway2030 

ARUBA AIRPORT AUTHORITY N V GfOUp , 

Registra awo! 

Manda bo e-mail na noticia@awemainta.com 

Ridbi AWEMainta tur dia den bo inbox 


www.awemainta.com fffl www.facebook.com/awemainta 583-1400 fi 583-1444 




Evelyn Wever-Croes: 

Pueblo ta desea un Gobierno integro, transparente, 
inovativo y cu ta pone e ser humano central 


LIDER di MEP Evelyn Wever-Croes, den 
un entrevista diabierna ultimo, a duna di 
conoce cu si bo interpreta e veredicto di 
pueblo bon, bo por saca algun conclusion 
importante. 


“Locual mi ta lamenta ta cu oponentenan 
politico cada dia ta inventa cantidad di 
rumor cu e unico intencion pa frustra e 
intentonan pa nos forma un coalicion. Nan 
no kier un otro Gobierno, pasobra nan tin 
miedo di investigacion. 


pa Aruba, y nos mester tuma nos tempo pa 
haci’e bon. Cu poder di Dios nos lo logra y 
nos lo por brinda Aruba un bon Gobierno”, 
palabranan di Evelyn Wever-Croes, lider di 
MEP. 



“Pueblo a rechasa corupcion y kier mira un 
Gobierno integro y transparente. Tambe un 
Gobierno cu ta traha a base inovativo y pre- 
para nos economia y enseñansa pa futuro. Y 
probablemente e mas importante: pueblo a 
vota pa pone e ser humano central atrobe. 


Pero nan tambe mester compronde 
cu pueblo a papia cla y pueblo a 
rechasa e forma di intimidacion 
y manipulacion cu nan ta hiba 
campaña. 


Basa rib’e principionan aki nos di MEP lo 
drenta e negosacionnan cu partidonan POR 
y RED pa por yega na un base mas amplio, 
cu por brinda un gobemacion stabil pa e sigi- 
ente 4 añanan”, segun Evelyn Wever-Croes. 

“Nos ta haya conseho di hopi hende, y nos 
ta aprecia tur e consehonan y nos lo purba 
tene cuenta mas tanto posibel cu nan. Paso- 
bra na fin di dia ta un Gobierno pa pueblo 
nos kier brinda. 

Y den e proceso aki naturalmente como lider 
di MEP mi lo consulta cu nos directivanan, 
nos presidentenan, nos lidernan di bario y 
nos votadornan. 

Nos ta wardando pa e informador wordo 
nombra, pa nos reuni cu ne y asina cum- 
insa e fase di sinta oficialmente na mesa cu 
partidonan POR y RED riba formacion”, 
Wever-Croes ta splica. 


P’esey tambe mi a pidi un in- 
vestigacion na e instigacion di 
Prome Minister Mike Eman 
y presidente di Parlamento 
Mervin Wyatt-Ras, pasobra 
instiga hende pa actua contra 
autoridad ta un crimen cu 
tin 5 aña castigo riba 
dje”, lider di MEP 
ta mustra. 


“Mi ta haci un 
apelacion na 
un y tur pa 
nos keda 
calmo, cu 
cabes friu. 
Esaki ta un 
proceso cu 
ta relativa- 
mente nobo 

AVP y MEP no tin nada en connun, p'esey 

MEP no por forma Gobierno cu AVP 



APTU&A 


CUfflOHiOlW 


DEN comunidad tin 
hende ta tira cos den 
laira, sin pensa prome. 
Un di nan ta e grito pa 
MEP y AVP forma un 
Gobierno. P’esey ta im- 
portante pa splica desde 
lo basico. 

Un Gobierno ta wordo 
forma riba programa, riba 
vision, riba puntonan cu 
nan a campaña cu ne. 
Laga nos mira algun di 
e puntonan principal di 
campaña y con AVP y 
MEP. 

MEP kier combati crimi- 
nalidad, Dowers ta bisa 
no tin nada robes cu nos 
seguridad! 

MEP kier sanea finanza 
publico, AVP ta sigui 
nombra hende y sigui 
firma contract! 


MEP kier combati corup- 
cion, AVP ta bin cu ley pa 
acomoda corupcion! 
MEP kier baha edad di 
pensioen, AVP kier hisa 
edad di pensioen! 

Bo ta compronde awor 
pakico e ta IMPOSIBEL 
pa MEP traha cu AVP: 

E programa di AVP no 
ta compatible cu esun 
di MEP! 

A1 menos cu AVP cam- 
bia tur su puntonan di 
campaña, djis pa forma 
Gobierno cu MEP, no 
ta posibel pa forma un 
coalicion entre MEP y 
AVP, pasobra esey lo 
ldermen cu AVP a bolbe 
manipula y engaña su 
votadornan. 

Esald ta sin yega mes na 
e punto si bo por confia 


e Ministernan di AVP, y 
si nan lo ta ministeriable 
si of no. 

Ademas, no ta corecto 
pa conclui cu pueblo a 
pidi pa e dos partidonan 
grandi goberna. Esey ta 


un interpretacion eki- 
boca di e resultado di 
eleccion. Pueblo a vota 
masalmente pa e cambio, 
12 asiento y pueblo a 
vota masalmente CON- 
TRA continuacion di e 
gobierno aki, p’esey e 


partido na mando a perde 
4 asiento. 

Pueblo a vota contra 
tradicion, pues ban duna 
awor espacio na e parti- 
donan MEP PORyRED 
pa yega na un coalicion. 


cx 


STICHTING HET WIT GELE KRUIS 


BO TA CUIDA UN SER KERI CU A SUFRI Dl UN CVA? (stroke) 
NOS TA ORGANISA 2 ANOCHI INFORMATIVO PA BO 
THEMA: BEK NA CAS DESPUES Dl UN CVA 


LUGAR: Teresita Center, Bernardstraat, San Nicolas 

FECHA: 11 + 12 oktober 

HORARIO: 7-9 pm 
ENTRADA: miembro di WGK: 10,- 
no miembro: 20,- 


Invitadonari special: Dr. Dave Lacle, dokter na hospital 

Personal di revalidatiecentrum na hospital 

PA INFORMACION I REGISTRA POR JAMA: 5234419, 5234418, 5234444 

Banco Central a presenta ayera su 

Plan strategico /y Bela Yen: 
Nos Plan Strategico 2016-2020 ,/ 



AYERA Banco Central 
di Aruba (BCA) ta publi- 
ca su Operational Report 
2016. Den e publicacion 
aki BCA ta presenta un 
resumen di su mandato 
y su obhetivonan prin- 
cipal manera stipula den 
e Ordenansa di Banco 
Central, como tambe su 
marco strategico pa im- 
plementa su plan strate- 
gico “Bela yen: Nos Plan 
Strategico 2016-2020” 
(Bela Yen). 


Den e raport anual aki 
tambe ta subraya e desa- 
royonan mas importante 
den e sector monetario, 
e sector financiero, como 
tambe e sistema di pago, 
hunto cu e actividad- 
nan operacional principal 
ehecuta dor di BCA du- 
rante 2016. 

Adicionalmente, e ta 
contene un resumen fi- 
nanciero relaciona cu e 
operacion administrativo 


di BCAden 2016. 

Algun di e desaroyonan 
mas importante cu a 
tuma lugar den 2016 ta 
como lo siguiente: 

Un logro importante 
pa BCA den 2016 t’e 
lansamento formal di 
su plan strategico “Bela 
Yen”, den cual BCA ta 
delinea su ambicionnan 
strategico como tambe e 
resultadonan planea p’e 
periodo 2016 - 2020. 


Den e cuadro di maneho 
monetario, e Comision 
di Maneho Monetario 
(CMM) di BCA a reuni 
8 biaha durante 2016 
pa revisa e indicadornan 
monetario y economico 
p’asina implementa su 
instrumentonan mon- 
etario na un forma efec- 
tivo, na momento cu 
desaroyonan economico 
ta reldri tal accion. 
Durante e reunionnan 
menciona, e CMM a dici- 
di di no trece cambio den 
maneho monetario di 
BCA, manteniendo e tasa 
di ‘ ‘reserve requirement” 
na 11.0 porciento en 
bista cu e indicadornan 
monetario y economico a 
lceda na un nivel adecua 
durante 2016. 

E reservanan internacio- 
nal di BCA a permanece 
riba e nivelnan apropia, 
apoyando asina e regi- 
men di tasa di cambio 
fiho di nos florin cu e 
dolar Mericano. 
Ehecucion estricto y 
consistente di e ley- y 
regulacionnan di supervi- 
sion durante transcurso 
di añanan a contribui 
na mantene un sistema 


financiero stabiel, cu li- 
lcuides adequado, y sano. 
A sigui reforsa e marco 
regulatorio, entre otro, cu 
introduccion di ley, regu- 
lacion y reglanan general 
di supervision nobo y/of 
revisa. 

E posicion financiero di 
BCA a lceda solido den 
2016. E entrada principal 
di BCA, cual ta ingreso 
for di e portofolio di in- 
version di divisa di BCA, 
a subi considerablemente 
durante 2016, reflehando 
e desaroyonan positivo 
riba mercado financiero 
global. 

BCA a ehecuta un mane- 
ho di inversion prudente 
pa provee suficiente di- 
visa p’e sector bancario 
y Gobierno di Aruba, 
como tambe pa preserva 
su capital inverti. 

Di otro banda, e gas- 
tonan di BCA a crece 
moderadamente como 
resultado di e maneho 
estricto di gastonan cu 
BCA ta aplica. 

E OPERATIONAL RE- 
PORT 2016 ta disponibel 
for di awe riba e website 
di BCA www.cbaruba. 
org. 





30 Dl SEPTEMBER 2017 

1/1 CAUGHTIN THE MIDDLE - ANASTACIA 
2/4.. Ml CORAZON — DJ SAM 
3/6.. CANT SEE STRAIGHT — JANNIE LAWSON 
4/2.. SOME WHERETO GO—THE MRS 
5/8.. ATTENTION — CHARLIE PUTH 
6/11 ..UNFORGETTABLE — FRENCH MONTANA 
7/3.. FETISH — SELENA GOMEZ 
8/10.. DIFFERENT DAYS — CHARLATANS 
9/5.. HONEY — ARCADE HEARH 
10/13.. JUST FOR ONE NIGHT — BLONDE ASTRIDS 
11/7.. ITS SUNNY -TLC 
12/14.. IN BLOOM — NECK DEEP 
3/17.. R AI N —THE SCRIPT 
14/9.. JE JOUE DE LA MUSIQUE - GALAGERO 
' 15/12.. NEVER GIVE YOU UP — JUICE JONES 
16/19.. SIT NEXTTO ME — FOSTERTHE PEOPLE 
17/—TOUCH ME —STARLEY 
18/15.. DONT GIVE METHOSE EYES — JAMES BLUUT 
19/—ILOVE YOUR SMILE — DJ SMILE 
20/— CRY BABY — PALOME FAITH 


Compe^' 




[ BROADCAST ON HIT 94 FM STEREO 
• SATRUDAYS FROM -4.00-6.00 P.M. 

Chauffeur deteni 
pa posesion di 
Marihuana 



DIAHUEBS den oranan di atardi, patruya a para 
un auto Mitsubishi Lancer pa un control. 

E auto tabatin su bentananan getint. 

Durante control, autoridadnan a haya holor di 
Marihuana den e auto. Nan a listra e auto completo 
y confisca dicho droga y artefactonan pa uzo y/of 
benta di dj’e. E chauffeur a keda deteni y transporta 
pa Warda di Polis. 



BO MESTER Dl WASTE BUCKET RESIDENCIAL 
OF COMERCIAL? ^ 


20 yrd 
Big Buefrftt 


75 yrd 

Junior Bucket 


Website: 

w ww. a wem ain ta. com 


ITi 

m 


Facebook: 

www. facebook.com/awemainta 
E-mail: 

notida @ a wemain ta.com 


Tel: 
543-1400 


C 


Fax: 

5S3-1444 



Mainta 


#lonline 






SOLAMENTE 


ULTIMO DIA PROME CU 

WEMA BOULEVARD SERA SU PORTA 


Yena e baki di 
cu cualkier cos cu por fit 

y paga solamente 


100 

florin 


www.WEMAARUBA.com 

□ Wema Home and Hardware Center N.V. 

DIAHUEBS atardi, Gobemador Alfonso Boekhoudt a dicidi di nombra 
mr. Arie Swaen como Informador. A haci esaki despues di e reunion- 
nan di consulta cu Gobernador tabatin y a reuni tambe cu mr. Jacobus 
Andries (Arie) Swaen, kende a acepta e encargo aki. 

Esaki a tuma lugar ayera ora cu su nombramento a wordo formalisa. E 
Informador lo haya asistencia di un Secretaria den persona di sra. Mr. 
Hellen A. van der Wal BA. 

E Informador lo haci su trabao independientemente y lo mantene Gober- 
nador na altura di su encargo haya. 

E relato final di su encargo mester ser ofreci na Gobernador, semper y 
cuando lo tin un relato intermediario pa fin di otro siman. 

ENCARGO DIINFORMADOR 

Gobernador a pidi e Informador pa haci un investigacion riba formacion 
di e proximo Gobierno. Teniendo semper e prioridadnan expresa den e 
rondanan di consulta. 

Garantisa sostenibilidad y un fianza saludabel y studia e posiblidad pa 
reduccion di e debe cuantioso di Gobierno, sin mester di un refinancia- 
mento di esaki. 

Con lo cubri e gastonan social y di cuido medico tumando na cuenta e 
aumento di enfermedadnan cronico. Garantiza pago di pensioen awor 
y den futuro. Percura pa seguridad den pueblo, sin lubida di por biba a 
base di norma y balornan. 

Reforza e organonan di control, eliminacion di e red-tape pa cu comercio 
y ciudadanonan. 

Introduccion y percura pa un Gobierno transparente y sigur ’good gov- 
ernance’. 

Sperando cu riba un termino corto, lo por bin cu consehonan di forma- 
cion di un Gobierno nobo, su lo tin un sosten amplio den Parlamento. 

"Nos Cartera y Nos Finansa", ta di 3 encuesta cu Banco Central ta organisa 

Ta masha importante pa sa cuanto di e 
poblacion di Aruba ta den "over debt", 

Esta cu tin famia cu tin mas debe cu nan tin entrada, segun e economista Jonathan Upequi 



DIAHUEBS mainta, e economista di 
Banco Central, Jonathan Upegui, durante 
un conferencia di prensa a anuncia cu 
entrante awe, 30 di september te cu 19 di 
november 2017, Banco Central di Aruba 
(CBA) lo organisa e encuesta yama: “Nos 
Cartera y Nos Finansa” pa di tres biaha. 
Encuestanan anterior a tuma lugar na 2010 
y 2013. 


Segun Jonathan Upegui di Banco Central, 
cu e encuesta aki, ta bay riba e posicion 
financiero di cada hogar aki na Aruba. 

E pregunta importante sigur ta, dicon CBA 
ta tene un encuesta asina? Ta pa- 
sobra e topiconan financie- 
ro ta hopi importante, 
cu por tin un link en- 
tre pobreza y debe y 
tambe Banco Cen- 
tral por wak kico 
t’e problemanan 
financiero di cada 
hogar. 

Tambe t’asina cu 
Banco Central tin 
hopi falta di 


informacion y pesey cu e encuesta ald lo 
lcier produci informacion valioso riba e 
posicion financiero di e unidad familiar 
na Aruba, segun e economista di CBA, 
Jonathan Upegui. Informacion cu lo pidi 
ta regarda e entrada di e un famia, con e 
comportacion di fia y spaar ta y e abilidad 
di paga gastonan mensual. E datonan cu 
nan ta spera di haya ta contene informa- 
cion hopi valioso, cu por yuda CBA pa cu 
e desaroyo economico di Aruba. 


Cu e informacionnan aki lo por yuda iden- 
tifica areanan problematico y e gruponan 
vulnerabel den nos comunidad Arubano, 
cual lo contribui na formulacion y 
implementacion mas efectivo di 
maneho pa loke ta trata e posicion 
financiero di e un famia. 

Mas ainda, e informacion adkeri 
lo asisti CBA den su maneho 
mas eficiente y cu suanalisis di 
e desaroyo economico na Aruba. 
Y por ultimo, lo compara e in- 
formacionnan recibi cu tur otro 
informacion haya anteriormente. 


Pesey e biaha aki lo tin pregunta 
riba clasificacion, pero sigur lo tin 
pregunta riba entrada y gasto di 
cada famia y un topico 
nobo t’e “Financial 
Inclusion”, unda 
lo wak cuanto 
di nos hogar- 
nan, tin p.e. 
un cuenta 
bancario, 
cuenta di 
aho- 


ro, si tin credit-card, cu sigur ta un topico 
hopi importante di mundo di awendia, 
segun Upegui. 

A base di esaki, por analisa comportacion 
di un famia, con nan ta spar p.e. con nan ta 
atende cu nan entrada y gastonan. Y asina 
por sa ki tipo di fianza un famia tin, ki tipo 
di debe nan tin. 

Masha importante ta, pa sa cuanto di e 
poblacion di Aruba ta den “over debt”, esta 
tin famia cu tin mas debe y menos entrada. 
Esaki ta un problema sumamente grandi, 
segun e economista Jonathan Upequi. E 
sa cu e informacion haya ta hopi sensa- 
tivo y priva, pesey CBA ta garantisa cu e 
datonan adqueri ta keda confidencial y lo 
usa nan solamente den un formato agrega 
pa propositonan estadistico 

E economista di CBA a sigui splica cu du- 
rante e periodo ald, CBA lo tin un grupo di 
20 encuestador cu lo bishita 1,400 hogar di 
famia Arubano pa por haya e informacion 
cu ta di sumo importancia. 

E bishitanan aki lo tuma lugar mas tanto 
durante e oranan di anochi y den fin di 
siman. E encuestadornan lo tin un carchi 
di identificacion y un carta di notificacion 
como prueba cu nan ta trahando pa CBA. 
E respondientenan por tuma contacto libre- 
mente cu CBA si nan tin pregunta adicional. 
Mirando e importancia di e datonan ald, 
CBA ta spera cu e famia Arubano lo coopera 
grandemente cu e encuesta aki. 

Pesey e biaha aki CBA a bin cu algun incen- 
tivo, e.o. lo duna giftcard di supermarket, 
di cinema y di gasoline, cu lo wordo rifa. 
Pa mas informacion, por fabor semper por 
tuma contacto cu señor Jonathan Upegui, 
Economista na CBA y alabes lider di e 
proyecto, na telefon 525-2215 of via email: 
j .upegui@cbaruba.org 

Invitacion na nos 
productornan local pa 
nos Mercado Santa Rosa 



DESPUES di algun luna por fin nos ta 
preparando pa nos Mercado Santa Rosa en 
conexion cu celebracion di Dia di Alimen- 
tacion. Mercado Santa Rosa ta tuma lugar 
diadomingo 29 di october venidero for di 
9’or di mainta pa 2’or atardi na Santa Rosa. 

Nos ta haci un apelacion na nos produc- 
tornan local cu tin cosecha p’e fecha ariba 
menciona di nos mercado pa tuma contacto 
cu nos departamento di Agricultura, Cria y 
Pesca Santa Rosa p’asina nos por tin mas 
productonan fresco den nos mercado. 

Por informa tambe kico ta e producto sea ta 


fruta of berdura. Nos mercado ta ofrece un 
tent mas dos stul p’asina bo por acomoda 
bo productonan y den caso cu bo ta bay uza 
coriente mester avisa esaki delanta p’asina 
nos por tin un control debido riba kendenan 
mester di coriente. 

Tene bon cuenta tambe cu nos mercado ta 
solamente pa productonan local cu ta na 
prome lugar fruta y berdura fresco. Cum- 
inda crioyo sigur no por falta den nos mer- 
cado. Tene bon cuenta cu esnan cu ta ofrece 
cuminda mester tin nan “Carchi Berde” di 
Volksgezonheid pabo por wordo permiti pa 
benta di cuminda den nos mercado. 



Debi cu ta nos ta celebra Dia di Alimenta- 
cion hunto cu Mercado Santa Rosa nos lo 
bai tin un competencia di un plato crioyo. 
E plato aki ta e participante mes lo dicidi 
cua lo ta e plato cu e lo ta desea competi cu 
ne. Lo bay tin Chefnan presente pa purba e 
plato di cada participante pa final nan saca 
un ganado. 

Nos artesanonan ta mas cu bon bini pa par- 
ticipaden den nos mercado manera semper 
p’asina ofrece nan obra na e publico. Pa 
esnan cu ta traha liquornan local manera 
rum, biña tambe of otro bebidanan produci 
na Arba ta bon bini. 

Pa esnan cu ta bin ofrece carni fresco corda 
cu esaki mester wordo haci via di e canalnan 
oficial cu ta Servicio di Veterinario conoci 
como Abattior. E bestia mester wordo mata 
y e mester tin e stempel di Gobierno riba 
e carni. Na momento di participa den nos 
mercado bo carninan mester wordo bon 
paketa y poni den un freezer na un tem- 
peratura adecuado. 

Tene bon cuente cu tur e rikesitonan aki 
p’asina bo por participa den nos mercado 
diadomingo 29 di october. Si p’e fecha ald 
bo tin cosecha no lubida di tuma contacto 
cu nos na tel. 585-8102 p’asina nos por 
tin mas productonan local y fresco den nos 
mercado pa ofrece na e publico bishitante. 
Por puntra pa sra. Diana Kock of srta. Jenni- 
fer Gamez p’asina registra bo participacion 
den nos mercado. 

AMSTERDAM MANOR A 
RESALTA DEN PUBLICACION 
Dl THE NEW YORK TIMES 


|É Liked ▼ Following ▼ & Share 


Amsterdam Manor Beach Resort Aruba Q 

Published by Ambr Aua I?! ■ 47 mins ■ (d 

Amsterdam Manor Beach Resort Aruba mentioned as "the Steai' 1 by The 
New York Times. TheNewYorkTimes #amsterdammanorbeachresort 
#amsterdammanor #eaglebeach #aruba #onehappyisland 





5 Islands in and Around the Caribbean That You Can 
Still Visit 

Nearly 70 percent of the Caribbean was not damaged by the hurricanes. Here 
are the islands where you can have an unspoiled beach getaway 

NYTIMES.COM 


918 people reached 


Boost Post 


DEN e sección di ‘Travel’ di e 
prestigioso publicacion di The 
New York Times, e nomber di 
Aruba a ser menciona entre e 5 
islanan cu ainda por ser bishita 
despues di e devastador paso di 
horcannan ‘Irma’ y ‘Maria’ den 
Caribe. 

Aunlce e magnitud di e daño ainda 
mester wordo determina, casi un 
70% di e islanan di Caribe a lceda 
intacto, segun Frank Comito. 
Chief Executive di Caribbean 
Hotel Association. 

E agencia cu ta representa hoteln 
y negoshinan relaciona cu turismo 
den 32 destino turistico di Caribe. 

Aruba a keda menciona como e di 
dos opción pa bishita den Caribe 
unda cu e bishitantenan por dis- 
fruta di un destino cu ta menos 
cu 5 ora leu cu un buelo for di 
East Coast. 

Aruba ta ofrece mas cu 300 res- 
taurant di e mihor gastronomia 
internacional, beachnan cu santo 
blanco y rondona cu awa cris- 
talino, variedad di water sports, y 
un sinfin mas di actividad. 

The Amsterdam Manor Beach 


Resort a keda nombra como un 
opcion denomina ‘The SteaE cu 
su Deluxe Romance package. E ta 
inclui e hospedahe na un studio 
room, un bottle di Champagne 
como amenity di bonbini, in- 


room breakfast, un cena pa dos na 
Passions on the Beach, un sunset 
cruise priva, y dos bata di regalo. 
E pakete aki tin un prijs special 
y ta disponibel te cu dia 21 di 
december di 2018. 


Servicio pa 
Comunidad 


^Mainta 


Emergencia 


Brandweer.911 

Polis.100 

Polis Oranjestad.102 

Polis San Nicolas.104 

Polis Santa Cruz.105 

Polis Shaba.107 

Polis Tipline.11141 

Ambulance San Nicolas. 584-5050 

Ambulance Sasaki. 582-5573 

Ambulance Wayaca. 582-1234 

Hospital. 527-4000 

Centro Medico San Nicolas . 524-8833 
SVB (AO-Ziekmelding). 527-2782 


Botica na Warda 


Pabou di Brug: 

Oduber 

Pariba di Brug: 

Centro Medico 


Dokter na Warda 


Pabou di Brug: 

Pariba di Brug: 

Wever 


Servicionan 


ELMAR Storingdienst. 523-7147 

SETAR Storingdienst.117 

Digicel.145 

WEB Storingdienst. 525-4600 

Reina Beatrix Int’l Airport. 524-2424 

Serlimar. 584-5080 

Arugas. 585-1198 

Guarda Costa.913 


Funeraria 


AD Patres. 584-2299 

Aurora. 588-6699 

The Olive Tree. 582-0000 


Fundacion 


Rode Kruis Aruba. 582-2219 

FADA. 583-2999 

Fundacion Respeta Mi. 582-4433 

Fundacion Guia Mi. 587-1677 

Muhe den Dificultad. 583-5400 

Telefon pa Hubentud.131 

Centro Kibrahacha. 588-3131 

Stichting Bloedbank. 587-0002 

Mary Joan Foundation. 588-9999 

Koningin Wilhemina Fonds ... 582-0412 
Fundacion Pa Nos Muchanan.. 583-4247 


Cas Editorial 


fhi: 

* Media 

I irMi^ 

The Media Group 

Margrietstraat #3 
Oranjestad, Aruba 
Tel: 583-1400 Fax: 583-1444 

Orario di Oficina 

Dialuna - Diabierna 

8am - 5pm 

Cuenta di Banco 
CMB #22982600 


E-mail 


Redaccion: noticia@awemainta.com 
Aviso: aviso@awemainta.com 

Subscribi na: notica@awemainta.com 


Director 


Victor “Toko” Winklaar 
Victor R. Winklaar 

E fecha cu esaki lo tuma lugar lo ta diasa- 
bra 7 di october 2017 cuminsando di 9’or 
di mainta te cu 1 or di merdia. Cuponan ta 
limita. 


Meta di e workshop aki ta pa stimula cre- 
atividad y arte di musica entre lidernan di 
Centronan di Cuido cu ta traha cu muchan- 
an di 0-12 aña. 


Ora un mucha ta toca un instrumento e 
por yud’e den diferente area di desaroyo, 
entre otro, su desaroyo motorico pasobra 
e tin di, p. e. tene e instrumento y tin bon 
coordinacion tocando esaki. Cantando, e ta 
yud’e den su desaroyo di idioma y si esaki ta 
sosode den un grupo e ta yud’e den su desa- 
royo social. Via musica e mucha por expresa 
su emocion miho, e musica ta yud’e den e 
desaroyo emocional. Su desaroyo cognitivo 


FPNM ta presenta 

Workshop Melodia Creativo 

DEN e trabou di cuido y guia di mucha, 
musica y canto no ta algo excepcional. Mu- 
sica ta dushi, muchanan ta gust’e y alabes 
esaki ta bon pa nan desaroyo. Creatividad 
ta hunga un rol importante den musica. Pa 
un mucha esaki ta esencial p’asina su fanta- 
sia por amplia y e por expresa esald den un 
forma unico di canto y kizas hasta acompaña 
pa un baile. 



Pa mas informacion y inscripcion, tuma 
contacto cu nos na: 588-0856/583- 
4247 of email na info@fpnm.aw. 
Tambe por bishita nos pagina 
di Facebook of por pasa 
cerca nos na: Cumana 
#2 (Fundacion Pa Nos 
Muchanan). 


tambe ta wordo stimula na momento cu e 
mucha tin di concentra y presta atencion na 
detalles di p. e. diferente tono, palabra of 
ritmo di e musica. 

Den e workshop aki lidernan di Centro di 
Cuido lo haya tips y ideanan con pa haci e 
actividad di canto y musica mas atractivo 
y unico (creativo) posibel pa e mucha. E lo 
ta un workshop diferente p’asina 
e lider por haya e tools nece- 
sario pa haci nan programa 
di dia mas atractivo y 
cu amplio variacion pa 
e mucha. 


W 


Mainta 


AWEMainta e unico corant 
completamente digital 

* Ricibi AWEMainta tur dia den bo inbox 

Manda bo email na: noticia@awemainta.com 

* Haya noticia y edicionnai^ji 
AWEMainta riba nos w£osite 

www.awemainta.com 

* Like nos riba nos Facebook 

www. facebook. com/a wemainta 



Aruba’s 

Online Newjpape 



PtlulO 

New&pjpw in OrantMUd, Aryba 

O awemainta.com 


TlAWEMainta 




m 


Tel: 583-1400 Fax: 583-1444 Adres: Margrietstraat #3 

"Ta dushi pleita caso na Papiamento // ... 

WILLEMSTAD - Dos biaha 
den transcurso di diaranzon e polis 
Zeno Inecia (31 aña di edad) a pre- 
sentá den sala di Corte. Pa cuminsá 
mainta mitar di 10, tabata relacioná 
cu e acusacion di a hórta pórtofon 
di Polis durante e periodo 3 pa 7 di 
februari 2016 na Warda di Polis den 
Punda, pero cu a resultá despues 
hañá na Warda di Montaña. 

Mas lat atardi e mesun Zeno Ine- 
cia a presentá den sala di Corte pa 
scucha su sentencia den caso cu el 
a bay den apelacion riba e sentencia 
di 10 aña di prizon pa tiroteo riba e 
ciudadano Luis E. Bernadina. 

Pa loke ta trata e caso di ladronisia 
di pórtofon durante e periodo 3 
pa 7 di februari 2016, ta resaltá 
cu abogado mr. Anthony Eusta- 
tius a hiba un tremendo defensa 
caminda claramente a constatá cu 
el a logra tórnu inmensamente n’e 
acusacionnan y/of ponencianan di 
parti di Ministerio Publico contra 
di su cliente Zeno Inecia. 

Hopi convincente e abogado tabata 
riba su punto di bista cu ta acusá 
Zeno Inecia di a hórta e pórtofon- 
nan, siendo tabatin mas Polis den e 
espacio caminda e ladronisia a tuma 
lugar, kendenan ningun no a wórdo 
investigá of sikiera por a percura di 
duna e garantia cu no ta nan a hórta 
e pórtofon. 

Dicon ta Zeno Inecia a hórta e pór- 
tofon, siendo ningun hende a mir’é? 

Fiscal Bas van Vliet sinembargo a 
sigui bisa cu cosnan a cana cu hopi 
casualidad y ta nét na momento 
cu Zeno Inecia tabata presente e 
cosnan straño a sosodé. Tambe e 
hecho cu Zeno Inecia cada biaha 
a drenta baño, pasobra lo e tabata 
sinti dolor na su stoma a zona Fiscal 
di Ministerio Publico mr. van Vliet 
straño den orea. 

Agente Policial Isidora a declará di 
ta córda cu el a mira e acusado na 


cierto momento cu un bulto straño 
cu a forma na su camisa, indicando 
cu posiblemente t’e pórtofon hórtá, 
pero ningun momento so Isidora no 
a para Inecia y listr’é pa por a bin cu 
e pruebanan contundente. 

Fuerte y hopi convincente tabata e 
ponencia caminda segun abogado 
mr. Anthony no tin pruebanan clave 
contra di Zeno Inecia, pasobra pa 
cuminsá no a logra exclui e posibi- 
lidad cu ta un di e otro agentenan 
policial mes a hórta pórtofon, siendo 
den casonan penal pruebanan mes- 
ter ta stabil y nada confuso, segun 
e abogado. 

A mencioná nómber di varios otro 
agente policial, manera Calmes, 
Dometilia, Cathalina, pero e fayo 
garafal cometi segun abogado mr. 
Anthony Eustatius ta cu a simple- 
mente concentrá e investigacion 
dirécto rond di Zeno Inecia, sin wak 
mas aleu. 

Na final di e pleito pa defensa di 
su cliente Zeno Inecia, abogado 
Anthony Eustatius a observá cu ta 
dushi pleita na Papiamento. 

Huez mr. Mauritsz de Kort, miran- 
do e buélta cu e caso a tuma, a keda 
cu ta bay studia tur e documentonan 
cu a subi mesa pa dia 18 di óctober 
ta dicta sentencia. 

Pa loke ta trata sentencia den e 
apelacion p’e caso di tiroteo di dia 
6 di april 2016, pa cua tambe Zeno 
Inecia a presentá den Corte y cu 
tambe ta atendé pa mr. Anthony 
Eustatius como defensa di Zeno 
Inecia, e 3 Hueznan a conclui cu 
mester habri e investigacion di nobo 
como e resultado di e investigacion 
ta laga cierto punto cuestionabel, 
anto asina ey mester conclui cu e 
investigacion no tabata completo. 
Pa cuminsá mester haci un recon- 
struccion di nobo pa stipulá algun 
aspecto sumamente importante di 
e tiroteo. 


Venezolano Endri 
Leidenz Diaz 
ilegal, pero cu 
arma di candela 

WILLEMSTAD - Un hómber Venezolano cu yama 
Endri Leidenz Diaz (32 aña di edad) diaranzon a pre- 
sentá den sala di Corte, despues cu dia 24 juli 2017 
Polis a gar’é. 

Pa cuminsá e ta pérmanecé ilegal na Córsou, anto 
pa colmo despues cu tabatin un tiramento cu arma 
di candela den laira na altura di Tasca Don Quihote 
Polis a presentá n’e sitio. 

Esaki tabata dia 24 di juli 2017 y mesora a bin den 
persecucion di un auto Right Hand Drive manehá p’e 
Venezolano Endri Leidenz Diaz, di kende Polis a mira 
claramente con el a habri e porta di auto y benta algo 
afó cu despues a resultá di ta un pistol Pietro Beretta 
modelo Px4 cu 7 patronchi skérpi. 

Endri Leidenz Diaz na su turno a insisti cu ta un bóter 
di cerbez el a benta afó di e auto, siendo Polis tabata 
su tras cu sirena, dunando señal p’e para e vehiculo. 
Abogado mr. Dickens kende a hiba e defensa, a man- 
tené e liña di defensa cu su cliente ningun momento 
so no ta doño di e arma di candela. 

Dentro di apénas 2 minut Polis a piki e arma di can- 
dela for di suela. Riba esaki e abogado a pretendé cu 
lo ta suficiente pa cualkier otro persona benta e arma 
di candela n’e sitio. 

Como tal no necesariamente Endri Leidenz Diaz t’esun 
responsabel p’e arma di candela, segun e abogado. 
Pero, di acuerdo cu e procésverbal di Polis, finalmente 
na altura di Carwash He and She Polis a logra para e 
auto y buta e chofer para keto cu e auto Suzuld cu e 
tabata manehá. 

E hómber a argumentá cu como cu e ta ilegal na Cór- 
sou, p’esey el a preferá pa no para, anto ademas segun 
e ta un bóter di cerbez Presidente el a tira for di e auto 
y ningun arma di candela. 

Fiscal a pidi un castigo di prizon di 18 luna di cua 6 
luna condicional y un periodo di prueba di 3 aña. E 
arma di candela y e munision lo keda confiscá. 

Huez mr. de Kort a haña cu tin suficiente prueba cu 
Endri Leidenz Diaz a violá e ley di arma y a condená 
conforme e peticion di Fiscal. Ta lceda 2 siman pa weita 
si e persona aki ta bay den apelacion. 













16 


AWEMainta Diasabra, 30 September 2017 


Direccion Desaroyo di Comite 
Olimpico Arubano ta informa 



ANA2017, segun plan, t’e aña 
cu Direccion Desaroyo di COA 
tin den su programa ampliacion 
y fortiñcacion di e base pa locual 
ta trata preparacion di entrena- 
dornan deportivo. 

Den luna di april 2017 nos a 
cuminsa cu e prome rond di e 
curso basico. Un cantidad di 
mas o menos 25 participante lo 
bay ricibi nan diploma proxi- 
mamente. 

Apenas nos a finalisa cu e prome 
rond den e prome siman di sep- 
tember 2017 cu ya caba, den e 
tercer siman di september 2017, 
nos a cuminsa cu e di dos rond 
di e curso basico. 

Mescos tabata e caso den e 
prome rond, un biaha mas e 
entusiasmo pa paticipa n’e curso 
ald ta hopi grandi . 

Un total di 30 cursista a cum- 
insa e curso cual grupo ta repre- 
senta 14 deporte. E di dos rond 
aki ta programa pa termina na 
final di luna di januari 2018. 
Comite Olimpico Arubano ta 
yama bon bini n’e grupo nobo 
y ta desea nan tambe tur clase 
di exito. 


ATENCION! PARTICIPACION 


AWEMAINTA ta acepta publicacion di comunicado di prensa 
(press release) acompaña cu foto digital asumiendo cu e persona 
of e instancia cu a somete e comunicado di prensa pa publicacion 
tin derecho of autoridad pa publica of usa e material digital cu a 
ser somete pa publicacion. 

E presentacion di e comunicado di prensa pa publication den 
AWEMainta ta ensera cu e persona of instancia ta asegura cu e 


tin derecho of autoridad pa publica e material digital y cu e ta 
acepta sin ningun reserva pa indemnifica y proteha AWEMainta 
por completo contra di cualkier demanda of causa pa daño y pre- 
huicio cu ta ser alega contra AWEMainta pa motibo di cualkier 
violacion di derecho di autor, cualkier otro derecho intelectual of 
otro derecho civil of contractual. 

Gerencia 



Sintonisa tur merdia e duo di periodista 
Alexa Werleman y Victor (Toko) Winklaar 
Den Noticia na G-FM 99.9 

Di dialuna pa diabierna 
cu noticia sin miedo 

CRUZ Cora Aruba lder gradici un y tur cu den e ultimo tres 
simannan a organiza eventonan pa colecta producto of simple- 
mente a yega mesora cu donacion pa yuda Cruz Cora yuda St. 
Maarten. 

Cu ayudo di henter comunidad di Axuba, service clubs, orga- 
nizacion-, instancia-, skol, wholesalers, hotels, supermercado-, 
restaurant y otro companianan, Cruz Cora Aruba por a manda 
te cu awor lo siguiente: 

14 di september: 2000 kilo na lona, pampers, awa, cots, cuminda: 

15 di september: 5 pallet di awa y 3 pick-up pa por mobilisa 

y yuda cu distribucion na St. Maarten: 18 di september: 101 
caha di 10 kilo di cuminda: 28 di september: 1 container 

cu 20 pallet di awa; 1 container cu 10 pallet di awa, 2 pallet di 
voedselpaldcet; pallet di Pampers pa adulto, 2 pallet di Pampers 
pa Baby, 2 pallet di comestibles mixed, 1 pallet di aroz, pallet 
di Ensure, 50 bulto di papel di wc; 1 container cu 12 pallet di 
voedselpaldcet (40 pa pallet); 1 pallet di awa, 1 pallet di aroz, 1 
pallet di keeshi di boter, 1 pallet di kits di productonan hygienico; 
2 pallet di babyfood, 1 pallet di paketenan pa baby; 1 pallet di 
Pampers, 75 stroller, 2 carseat, 11 bulto di forld, cuchiu y cuchara 
di plastic; 11 caha di maandverband, 3 bulto di papel di wc, 30 
caha di tayo di foam. 

Cruz Cora Aruba mes lo ricibi e cargamentonan aki na St. 
Maarten y lo percura pa distribucion. E weekend ald tin otro 
grupo di 12 boluntario cu lo ta biahando pa St. Maarten y lo 
sigui cu e trabou di Team 4. 

Cruz Cora Aruba lder anuncia di e forma aki cu ta ricibi dona- 
cion di producto te cu: Diaranzon dia 4 di october. Despues di e 
fecha ald, por sigui haci un donacion riba e cuentanan di banco 
di emergencia special pa yuda cu tur trabou y material na St. 
Maarten: Aruba Bank # 038.401.0390: Caribbean Mercantile 
Bank# 641.733.07. 

Na mes momento, kier gradici tur boluntario di Cruz Cora Aruba, 
Jeugd Rode ICruis, Gxupo Scout Jan Lobrecht y Grupo Scout 
Casibari cu a traha dia y anochinan largo pa tur e simanan aki 
pa mantene nan portanan habri te anochi laat, ricibi donacion 
den warehouse, sorteer, paketa y load den container. 

Tambe companianan cu ayuda haci tur esaki posibel: GP Cargo, 
Bohama, Bon Bini Cargo, King Ocean y Don Andres. 

ARUBA...MASHA MASHA DANKI! 

Caminata unico den 
naturalesa di Unkobon 

KRALENDIJIC - En coneccion cu celebracion di su 
promé lustro, Unkobon, Union di Konsumidó Boneiru, 
ta organisá un caminata den naturalesa dia 5 di novem- 
ber próximo. 

Salida lo ta 7or di mainta for di véld di Snip (Tra’i 
Montaña). Lo tin un ruta di 4 y uno di 8 km. Ambos 
ruta lo ta riba caminda di tera den relativamente bon 
condicion. E bunita caminata aki lo pasa banda di ku- 
nukunan pintoresco, por apreciá e bunita flora y fauna 
Bonereano y algun panorama mahestoso. 

Boneiru completo por sostené e actividad di Unkobon 
aki, participando activamente n'e caminata aki. Gasto di 
participacion ta $ 15,00 y ta inclui un flanel original di 
Unkobon y un tas tambe original di Unkobon. Tambe 
lo tin fruta y awa p’e participantenan. 

E recaudacion lo ta na beneficio di e consumidor Bo- 
nereano. 

Unkobon kier crea fondo pa por bin cu programanan 
di informacion tocante prijsnan den supermercadonan, 
bentaha di energia solar, ayudo individual via di un 
bentana di informacion, coreccion riba aumento inhusto 
di impuesto di erfpacht y hopi mas. 

Durante e existencia cortico di Unkobon, Unkobon a 
logra hopi p’e consumidornan di Boneiru. Logronan 
grandi tabata: WEB mester a debolbé placa di mas 
cobrá na tur casnan na Boneiru, Unkobon a prueba cu 
supermercadonan no a baha of baha suficiente e prijs- 
nan na momento cu a exonerá ABB, 500 hende a ricibi 
nan placa bék di erfpachtbelasting cu incorectamente 
a wordo aumentá, palabracion di prijsnan maximo p’e 
macuto basico (BonKompra), 

Unkobon a fungi como coordinador p’e raport di Nibud, 

Unkobon a percurá cu pago di impuesto por wordo haci 
sin gasto na momento cu ontvanger a sera su cahanan, 
Unkobon a protestá y a logra cu e cambio den cobransa 
di belasting riba number di auto a bay sin problema. 
Tambe Unkobon ta tin y ta sigui cu hopi interes e 
desaroyo di entrega di gas y di e comunicacion aereo. 
Organisando encuesta Unkobon tabata duna empre- 
sanan “feed back” tocante nan servicio na publico. Esaki 
a pone cu den mayoria di caso e servicio a mehorá y/o 
a bin cambio den sentido positivo. 

Riba su pagina di facebook Unkobon ta facilitá e con- 
sumidornan pa intercambiá informacion cu otro. 

Unkobon ta conta riba sosten di hopi hende. Sea soli- 
dario y inscribi bo mes. Benta di carchi ta cuminsá di- 
asabra dia 30 di september. Riba diasabra y diadomingo 
entre 10 y 12or di mainta e participante por cumpra su 
carchi na v.d. Tweel Supermarkety na Bondigro. Tambe 
por bel 782 1009 pa informacion y compra di karchi. 
Pa mas informacion bishitá e web site: 
www.consumentenbonaire.com of nos pagina riba 
Facebook Unkobon-ConsumentenBonaire. 


Aruba Tourism Authority 
a honra bishitante leal y 
amigabel na Aruba Beach Club 



RECIENTEMENTE, Aruba Tourism Authority tabata tin e gran placer di 
honra bishitante leal y amigabel, como bishitante di Embahadora di Bon Bolun- 
tad y Bishitantenan Distingui biniendo Aruba. 

E titulo honorario simbolico aki a wordo presenta den nomber di Minister di 
Turismo, como muestra di aprecio na huespednan cu tin 10, 20, 35 aña bishi- 
tando nos Isla consecutivamente. 

E honradornan presente: 

Joseph & Gail Stanizzi residencia for di MA 
Christine & Mann residencia for di Florida 
Richard & Cindy Kubert residencia for di MA 
Gerald Choquette residencia for di Florida 

Huespednan ta miembro leal y ta encanta nos Isla su bunitesa, e cordialidad di 
nos hendenan, nos clima y nos playanan, E seguridad inmenso, selecionan di 
restaurantnan shopping for di exclusivo pa elegancia y hopi otro actividadnan 
cu nos isla tin pa ofrece. 

E certificado aki a wordo presenta dor di srta. Darline S. de Cuba representando 
Aruba Tourism Authority hunto cu sra. Amanda Singh representante di Aruba 
Beach Club. 

PA 4 dia tabatin diferente tayer 
pa maestro na Biblioteca Nacional 
Aruba. Esaki den cuadro di Festival 
di buki pa mucha. Tur aña Biblioteca 
ta prepara maestronan pa involvi 
muchanan di scol mas tanto cu ta 
posibel den programa di Festival di 
buki pa mucha. E tayernan pa mae- 
stronan di scolnan preparatorio y 
basico a tuma lugar e siman cu a pasa 
na Biblioteca na Playa. 

Durante e workshop e maestronan ta 
ricibi diferente lespaldcet cu nan por 
usa den lclas. 

Otro temanan ta informacion di e 
festival y bukinan cu por lesa den 
lclas. Facilitadornan ta sr. Mirto 
Lacle, Angelique Maduro (Dept. di 
Enseñansa) y sra. Michelle Roos. 

Delegacion di Aruba a biaha p # e 
Weganan Sur Americano Hubenil 2017 



BANCO Dl CARIBE 


OFFICIÉLE KOERSEN TEN OPZICHTE VAN DE ARUBAANSE FLORIN 

GELDIG OP 29 Sep, 2017 EN TOT NADER ORDER 


valuta 

aankoop van publiek 


verkoop aan 


bankpapier 

wissels, CHQ's 
reischeques en 
overboekingen 

publiek 


Ned. Antil. Gulden 

Per ANG 100 

ANG 

98.00 

100.00 

biljetten 

chq./overboeking 

100.20 

100.00 

Amerikaanse dollar 

USD 

1.77 

1.78 


1.80 

Canadese dollar 

CAD 

1.41 

1.43 


1.45 

Zwitserse frank 
(per 100) 

CHF 

183.33 

184.05 


184.85 

Pond sterling 

GBP 

2.32 

2.37 


2.43 

Japanse yen 
(per 10.000) 

JPY 

156.88 

158.31 


159.90 

EURO 
(per 100) 

EUR 

208.37 

210.27 


212.38 

Deense kroon 
(per 100) 

DKK 

27.28 

28.00 


28.80 

Noorse kroon 
(per 100) 

NOK 

21.33 

22.05 


22.85 

Zweedse kroon 
(per 100) 

SEK 

20.78 

21.50 


22.30 



DIAHUEBS merdia e delegacion bou capa di 
Comite Olimpico Arubano, COA a sali pa Santiago 
de Chile unda ayera e asina yama 2do Juegos de la 
Juventud Santiago 2017 a inicia. 

E delegacion di atletanan ta consisti di Keeley Mad- 
uro, Anahi Schreuders, Sophia Petrocchi, Chiara 
Petrocchi, Giannon Eights, Ching Ho Chung, Jeandry 
Mathilda, Frederick Sydow, Patrick Sydow, Brandon 
Cheong y Daniel Jacobs lo representa Aruba den e 
Weganan Sur Americano Hubenil Santiago 2017. 


Famia, amigo y conocirnan a bay Aeropuerto pa des- 
pedi di nos muchanan. Presente tambe nos por a mira 
tesorero di COA, sr. Edwin Roos hunto cu Director 
di Direccion Tecnico, sr. Edmundo Josiah. 

Nos atletanan lo biba un experencia unico caminda 
mas cu 1500 atleta lo forma parti di e Weganan Sur 
Americano Hubenil Santiago 2017. 

COAy Aruba completo ta desea nos atletanan hube- 
nil tur clase di exito na Chile 



bjji 


Mainta 


w ww, facebook.. com/awemaiti ta 

SNTC ta da p'e di 8 Aruba Caribbean Cargo Taekwondo Cup 




MASTER Eric Barry di San Nicolas Taekwondo Center hunto 
cu su coach Shaul Illidge a prepara nan team p’e di 8 Aruba Ca- 
ribbean Cargo Taekwondo Cup y nan ta conta pa bay cu e copa. 
Despues di vakantie grandi Master Eric Barry y Shaul Illidge a 
pone nan cabes hunto pa prepara nan team. 

E team di San Nicolas Taekwondo Center ta consisti di e 
siguiente atletanan; Carlos Hernandez, Jewell Illidge, Ray Jean 
Lejuez, Nykwana Duinkerk, Rushneldy Lejuez, Christopher 
Geerman, Akeem Ignacia y Alceal Richardson. 

Master Eric Barry y Shaul Illidge tin confiansa den e team aki y 
nan ta bay carga e nomber di San Nicolas Taekwondo Center. 

Delegacion di Aruba a forma parti di e Ceremonia di Bandera 

unda oficialmente e Weganan Sur Americano Hubenil Santiago 201 7 a inicia 




DIAHUEBS merdia, e delegacion Arubano participando n’e 
Weganan Sur Americano Hubenil Santiago 2017 a keda oficial- 
mente yama bon bini na Santiago de Chile. 

Den e Parke Olimpico di Chile serca di e Estadio Nacional Julio 
Martinez a tene e tradicional ceremonia di bandera unda tur e 
paisnan participante n’e “2do Juegos de la Juventud Santiago 
2017”. 

N’e weganan aki e 14 paisnan di e continente Sur America lo 
bataya den e 20 deportenan unda mas cu 1500 atleta den e edad 
di 14 - 17 aña lo competi sanamente defediendo e bandera di 
nan pais. 

E ciudad anfitrion Santiago y su hendenan a yama bon bini na 
henter nos delegacion di atleta, coach y dirigentenan. 

Mester bisa cu pa Aruba, e staf di coachnan hunto cu e staf 
medico y tecnico a presenta n’e ceremonia di bandera mirando 
cu e atletanan lo yega diahuebs den oranan di anochi lat n’e 
cuidad di Santiago for di Panama. 

Presente hunto e delegacion nos por a mira Presidente di COA, 
sr. Roy Mezas y miembro di directiva di COA, Menno Vinck. 

Despues di a hisa nos bandera acompaña p’e tono glorioso 
Aruba Dushi Tera, Hefe di Mision Kamilah Dammers-Naddall 
a intercambia regalo cu sr.Michael Black, kende t’e Director 
Ehecutivo di e Weganan Sur Americano Hubenil Santiago 2017. 

Awe diasabra 


Tin misa na grot di Lourdes sigui pa un koffiemorgen 


AWE diasabra, Pastor Rey y Father Rafie conhunta- 
mente cu comision Grot di Lourdes lcier invita e 
pueblo di Aruba pero muy especial e parokianonan 
di San Nicolas p’e misa di ultimo diasabra di luna 
cual lo tuma lugar na Grot di Lourdes. 

Pa 6:15 net ora e prome rayonan di solo ta cuminsa 
sali lo cuminsa cu un rosario y pa 7’or e sacrificio 
di misa mes lo cuminsa memey di e barancanan y 
naturalesa na Weg Seroe Preto, San Nciolas. 

E diasabra aki lo ta uno special como cu despues di e 
sacrificio di misa lo sigui mes ora cu un koffiemorgen 
un tiki mas panort di Grot di Lourdes na Seroe Preto 
26 cual ta cas di sr. Juan Werleman. Aparte di coffee 
y bolo e mainta aki tambe lo bay tin bendemento di 
mata y tur e fondonan recauda lo bay p’asina sigui 
traha y mantene nos Grot di Lourdes. 

Pues un invitacion na e pueblo di Aruba pa join nos 
awe diasabra 30 di september p’e ultimo sacrificio 
di misa di luna di september na nos Grot di Lourdes 
y despues pa bin sinta un rato gezellig na nos kof- 
fiemorgen y contribui na un bon causa. 



t ourV* 


Entradanan hudicial 
cu dos detencion 



WILLEMSTAD - Diabierna, 29 di september 
2017, alrededor di 5:00 di mainta, personal di De- 
partamento Contra Moral y Bienestar di Mucha (JJZ) 
conhuntamente cu Team di Aresto, simultaneamente 
a tene dos entrada hudicial. 

Respectivamente na e adresnan: De Savaan y Gato. E 
entradanan hudicial ta den cuadro di un investigacion 
penal cu ta andando relaciona cu caso di Moral. Na e 
adresnan menciona a detene dos persona masculino. 
Ta trata di: Y.H.M. di 20 aña di edad y H.R.A. di 18 
aña di edad, ambos naci na Corsou. 

A presenta e sospechosonan dilanti un Fiscal Auxiliar 
cu a ordena nan encarcelamento pendiente di mas 
investigacion. 


Statia ta gradiri boluantarionan di RCN 





ORANJESTAD - Diabiérné e comishon di desaster di Sint Eustatius y 
Cuerpo di Bombero Hulanda Caribense a gradici e di dos grupo di boluntario 
for di Bonaire cu a yega Statia casi un siman pasa pa yuda cu limpiamento 
di e isla despues di pasada di orcannan Irma y Maria. Gezaghéber suplente, 
señor Julian Woodley, a indicá cu tabatin mester di éxtra man y pues e 7 
boluntarionan aki (trahadornan di RCN) a contesta e yamada. 

E boluntarionan tabata activo tambe den e shélter di orcan yudando cu dife- 
rente tarea incluyendo surti paña y cu distribucion di paketenan di orcan 
conteniendo productonan seco y awa. 

E ámbtenaarnan ta representá vários departamento di RCN. Pa mayoria di 
nan tabata nan promé biaha cu nan a bishita Statia. 

“Nos ta contento cu nos por a sirbi e comunidad di Statia den un tempo 
asina aki”, esaki Saida Ugueto a bisa. Diadomingo e grupo ta bolbe Bonaire. 

“ Ricibimi Señor cu Bo brasanan Hábri; 
Durante mi bida mi a busca Bo y a encontra Bo" 
Angelo Croes 


Cu inmenso dolor na nos curason, pero conforme cu Boluntad di 
Dios, nos ta participa cu a bai trágicamente for di nos: 



Milangelo Kervin Croes 

Miho conoci como Angelo, Cheese, Keshi, DJ Blast, C-Angelo 
Señor a duna nos e regalo dia: 28 augustus 1989 
Señor a buské bek for di nos dia: 25 september 2017 

Na nomberdi su: 

Mayornan: Mario (Mai) y Maxima (Maca) Croes-Werleman 
Su yiu: Axel Croes 

Su prometida: Valerie Gomez 

Rumannan: Mike Croes y Leidy Matos de Jesus 

Louisetty Croes (comer) y Manuel Crestian 
Welo y welanan: tPapa Wim y tDudu Betty Croes-Ras 

tPa Jo y tMachi Filomena Werleman-Dirksz 
Subrina(o)nan: Eunice Albertsz y Ryan Huntington 
Michell Croes (Iha) 

Eulliene Albertsz 
Eumar Albertsz 
EdwinThode 

Primo y comper: Bryan y Heidi Sevinger-Albus y famia 

Tantay omonan: Filomena Croes 

Swinda y Aquiles Sevinger-Croes y famia 
Tica y HenryTromp y famia na Hulanda 
Maria y Ramon Lee y famia 
Richi y Norma Croes-Kelly y famia 
Jeta y Alfred Angela-Croes y Famia 
Yenny Croes 
Chica Werleman y famia 
Chia y Jacobo Werleman y famia 
Chefa y Chachai Chirino y famia na Hulanda 
tBuchi Werleman y famia 
tThomas (Toto) y tSofia Werleman-Kock y famia 
tFelix Werleman 
Desirée Gomez y famia 
Ricardo Muller y Caroll Kock y famia 
Rashida Gomez 
Wela di respet: Faustina Tromp-Gomez y famia 

Madrina: YennyCroes 

Padrinonan: Aquiles Sevinger y Alfred Angela 

Primo y primanan, tur amigo y amiganan, DJ'snan, coleganan di 
Day & Night, amigo y amiganan di: Extreme Rock Fishing, Salt 
Life, Airsoft, El Max, Kristel Fishing Aruba, Oasis Fishing Group, 
amistadnan di Terminal B & C, Cliffix Musical y Everon Musical 
Center. 

Amigonan di cas: Harold y Radouska, Anthony, Rosetty, Jersiray, 
Rendinand, Reginald, Milton, Ayrton, Edward, Uri, Anson, 
Jeantoine, Michael, Iko, Oswald, Isaac, Chito, Sergio, Abel, 

Rodney, Jolen, Francisco, Bobo, Dayron, su idolo di piscamento 
Papa Leo Rasmijn, muchanan di bario di Hooiberg, Seroe Biento, 
Santa Cruz, Astec - APA y demas coleganan piscadornan di 
baranca, 

Demasfamia: Croes, Werleman, Gomez, Muller, Sevinger,Tromp, 
Lee, Kelly, Angela, Chirino, Kock, Ras, Dirksz, Crestian, Solagnier, 
Valdez, Erasmus, Albertsz, Koolman, Matos de Jesus, Huntington, 
Wernet, Bernabela, Loilargosain, Van Esch, Trimon, Albus, Jansen, 
van der Linden, Vonk, Lacle, Simon, de Cuba, Maduro, Perez, 
Matos, Rasmijn, Mackay, Salomon, Hernandez, D'Abreu, Dania, 
Frank, Quandt, Henriquez, Ibarra, Helder, Wever, Bislick, 
Winterdaal, Silvania, Alvarez, Quijada. 

Ta invita pa acto di entierro cu lo tuma lugar dialuna dia 02 
oktober 2017 e restonan mortal lo reposa for di 12:00 pa 1:00 di 
atardi na cas Hooiberg 82-A, despues nos difunto stima lo ta 
reposa na Aurora Funeral Home te 4or di atardi. Despues lo tin un 
respons y nos ta hibe na su lugar di sosiego na Santana Catolico 
Pastoor de Vries na Santa Cruz. 

Oportunidad pa condoleer famia lo ta: diasabra 30 september 
2017 di 7or pa 9or di anochi na Aurora Funeral Home. 

Nos ta pidi pa bini na su recuerdo bisti na color. 

Si den nos tristesa nos por a lubida algun famia of amistadnan 
nos ta pidi nosdisculpa. 

Lamentablemente nos no por ricibi condolencia despues di 
entierro. 


Suegra: 

Suegro: 

Cuña: 


Cumana 76 
Oranjestad,Aruba 
Tel: 588-6699 
Fax: 588-6698 
: 593-0857/560-1403 

Señorta perkura pa bo 
E ta warda bo entrada y salida 
For di awo te den tur eternidat 
Salmo 121 

Cu inmenso tristeza na nos curason nos ta participa 
fayecimento inespera di nos ser stima mama, wela, 
ruman, tanta y cuña 



Simonita Sara 
Werleman-Thielman 

Mihor conoci como:"Sumita of Sara" 

*06-06-1948 - tl 9-09-2017 
Viuda di Rufino"Fio"Werleman 
Na nomber di su: 

Unico yiu stima: Sonia Werleman 
Nietanan stima: Gearnice (Susu), Eunice (Nicie) 
Sobrinonan stima mas pega: 

Glen Felida y famia 
Kenneth Martis y famia 
Rumannan: 

Cornelia Martis-Thielman y famia 
EudosioThielman y famia 
David Thielman y famia 
EnockThielman y famia 
Prisilla Thielman y famia 
Franklin Winklaar y famia 
Bernadicto Winklaar y famia 
Maximiliana Rosaria y famia 

DorisThielman, rumannan y famia 
DaphneyThielman, rumannan y famia 
Jimmy Winklaar, rumannan y famia 
Swanan: Nicolaas Felida y famia 
Simplicio Werleman yfamia 
Ambrosio Werleman y famia 
Cuña: 

Laura Werleman y famia 
Juliana Werleman y famia 
Dominica Werleman y famia 
Betty Werleman y famia 
Vda. Aura Werleman y famia 
Vda. Edith Werleman y famia 

Maria Morillo Werleman, rumannan y famia 

Mito Werleman, rumannan y famia 

Harvey Werleman, rumannan y famia 

Marlin Werleman, rumannan y famia 

Beatrix Leal Angelina, rumannan y famia 

Amiganan: Cristina Winklaar, Carmita Flanders, Ramona 

Ustacia, Astrid Lampe 

Amigo: Glenbert Croes 

Bon bisiña: Bea Rasmijn, Glenda Curie, Richi Yarzagaray, 
Ortencia Werleman,Thelma y Edmundo Curiel, Judith 
Lampe 

Rumannan di Iglesia Adventista 
Demas famia:Thielman, Werleman, Martis, Felida, 
Winklaar, Bernabela, Trinidad, Richardson, Legrand, 
Manuel, Angelina, De Palm, Rosaria, Gumbs, Hypolite, 
Noguera, Ruiz, Geerman 

Nos disculpa si den nos tristesa nos por a lubida un of 
otrofamia. 

Acto di entiero ta tuma lugar diasabra 30 di September 
2017 di 9'or pa 11.30 di mainta na Aurora Funeral Home 
despues saliendo pa Santana central na Sabana Basora. 
Oportunidad pa condolencia: Aurora Funeral Home, 
diabierna 29 di September 2017 di 7'or pa 9'or di anochi. 

Enbes di flor of krans un donacion pa un Bon Causa lo ta 
altamente aprecia. 

"Señor ta mi wardador, mi'n tin falta di nada 
Den cunucu di yerba berde e ta ponemi sosega. 
E ta hibami na awa trankil, 

Pa mi bolbe haña forsa". 

Salmo: 23 

Cu inmenso tristeza na nos curazon nos ta 
participa fayecimento di nos difunto stima: 



Bernadina Theresita Peters 

Mihor conoci como"Nina" 

*04-08-1955 -124-09-2017 

Casa: Rudy Josepha 

Yiu: Rodney Jansen y pareha Maria Gamache 

Manerayiu: Charisse Orman 

Nieto y nieta: Joshua Clarks 

Marley Nina Jansen 
Sef Ferdinand Jansen 
Xiarah Orman 
Zavienne Orman 

Rumannan: Margarita Ignacia y Famia na Hulanda 
Anna Maria Richardson y Famia na Aruba y Hulanda 
Gabrielle Peters na U.S.A. 

Primoy primo 

Sobrina y sobrina: Na Aruba, Curacao, Bonaire, 
Belgle y Hulanda 

Ex-Colleganan: Aruba Beach Club y Casa Del Mar 
Amigonan y Bisiñanan: Na tur Bernadina su bon 
bisiñanan y amigonan cu semper tawata tey p'e 
durante e aña nan y specialmente den su ultimo 
ora nan, nos kier a extende un palabra di DANKI y 
cu DIOS BENDICIONA BOSO nan semper. E 
atencion y cariño boso a duna na nos Bernadina 
stima, ta significa hopi pa nos. 

Demas Famia: Peters, Wilson, Ignacia, 

Richardson, Silva, Rosina,Thomas, Elskamp, 
Davelaar, Spratt, Pourier, Josepha, Hooi, Courtar 

Ta invita pa acto di entiero cu lo tuma lugar na 
Misa Pro Cathedral San Francisco na Playa diasabra 
30 september 2017 di 3'or pa 4'or di atardi. 
Despues lo sali pa Santana Central Sabana Basora. 

Oportunidad pa condolencia lo ta na Auroa 
Funeral Home diabierna 29 september 2017 di 7'or 
pa 9'or di anochi. 

Disculpa nos si den nos momento di tristeza nos 
por a lubida un of otro nomber di famia. 

Recordando e persona alegre cu Bernadina tawata 
e famia ta pidi pa por fabor no bin bisti na rouw. 
Masha danki. 

Disculpa nos pero despues di entiero nos no ta 
ricibi bishita di condolencia na cas 

Cumana 76 
Oranjestad,Aruba 
Tel: 588-6699 
Fax: 588-6698 
593-0857/560-1403 


Ki alegria, ora nan a bisa mi: 

"Ban cas di Señor!" 

I awor, ata mi aki para na bo porta Señor. 
Salmo 122 


Conforme cu boluntad di Dios, 
nos ta anuncia fayecimento di: 



Raymundo Simplicio Ras 

Mihor conoci como"Rey" 

*15-03-1951 -129-09-2017 

Acto di entiero lo wordo anuncia despues 


Rmi 

'puHcn.ai ^<uneJ& &e*naton<f- 

Cumana #44 ^ Tel: 586-4444 / 733-2906 

E: royalfuneralhome@hotmail.com / 593-0857 / 731-5847 

"Cerca Dios mi alma so ta na paz, ta di Dj'E mi 
salbacion ta bini. 

E so ta mi baranca y salbacion, 
mi forti nunca lo mi no tambalia". 

Salmo 62:1,2 

Cu inmenso tristeza na nos curazon pero agradecido 
na Dios pa tur locual cu e la significa pa nos, 
nos ta participa fayecimento di nos Mama, 
Suegra y Wela stima: 




Sra. Vuida Carmen 
Croes - Barreto 

*16 Februari 1933 -129 September 2017 
Na nomber di su: 

Esposo: t Francisco"Pampi"Croes 

Unico yiu stima: 

David Croes Barreto y Sra. Gloria Croes - Lopez 
Nietonan stima: Jessica Paola (Na Hulanda), Karen 
Michelle y Kevin Andres Croes 
Cuña: IrenaCroes 

Carmen (Shon Ca) Vieira y famia na Canada 
Sobrino y Sobrinanan 
Sobre-sobrino y sobrinanan 

Demas famia : Croes, Vieira (Na Canada), Bacca (na 
Venezuela), Barreto, Lopez Corredor, Morales, 
Rosas-Sanchez, Achury, (Na Colombia), Ecury 
Nos disculpa si den nos tristesa nos por a lubida 
menciona un of otro famia. 

Acto di Despedida y Condolencia lo tuma Dialuna 2 
di oktober 2017 di 9:00 am - 11:00 am na Royal 
Funeral Home. Cremacion lo tuma luga den seno 
familiar. 


Un detencion 
pa maltrato 


WILLEMSTAD - Diabierna, 29 di september 
2017, alrededor di 6:40 di mainta, personal di re- 
cherche di WC a detene un homber sospechoso. 
E detencion ta relaciona cu maltrato cu a tuma 

Oranjestad,Aruba 

Gradicimento / Invitacion 

Pa medio di esaki famia Kelly kier a gradici tur 
esnan cu na un manera of otro a duna nos sosten, 
consuelo y forsa durante e tempo dificil cu e 
fayecimento di nos defunto stima: 



Carmen Kelly Bueno Valdez 

Un danki sincero cu bo a comparti cu nos tristeza. 
Bo cariño lo keda altamente aprecia y lo keda 
semperden nos memoria. 

Alavez nos kier a invita pa 3 Santo Sacrificio di Misa 
cu lo tuma lugar na kapel di Alto Vista : 

Diasabra 30 september 2017 pa 6'or di atardi 
Dialuna 2 oktober 2017 pa 6'or di atardi 
Diaranson 4 oktober 2017 6'or di atardi 

Bo(so) presencia lo ta altamente aprecia. 





Cumana 76 
1 Oranjestad,Aruba 
Tel: 588-6699 

Gradicim en to / In vitacion 

Pa medio di esaki famia Erasmus kier a gradici tur 
esnan cu na un manera of otro a duna nos sosten, 
consuelo y forsa durante e tempo dificil cu e 
fayecimento di nos defunto stima: 



Un danki special ta bai na tantanan, omonan, 
rumannan, primo- y primanan, amigo- y amiga- 
nan, bisiñanan, ex coleganan y tur esnan cu a 
stima"Lulu". 


Alaves nos kier a invita pa 3 Santo Sacrificio di Misa 
cu lo tuma lugar na Misa Pro Cathedral San 
Francisco na playa: 

Diasabra 30 september 2017 pa 7'or di anochi 
Diadomingo 1 oktober 2017 pa 7'or d anochi 
Dialuna 2 oktober 2017 pa7'or di anochi 

Bo(so) presencia lo ta altamente aprecia 


luga dia 16 di september ultimo na un discoteca 
den area di saliña. 


Rib'e dia en cuestion e sospechoso R.J.E. de C. 
naci na Corsou di 30 aña di edad, a maltrata un 
persona femenino dor di morde y kita pida di su 
orea, tambe el a menas’e cu morto. 

Detencion a tuma luga na su cas den area di 
Groot Kwartier. A presenta e sospechoso dilanti 
un Fiscal Auxiliar cu a ordena su encarcelamento 
pendiente di mas investigacion. 



Cumana 76 
Oranjestad,Aruba 
Tel: 588-6699 
Fax: 588-6698 
Cel : 593-0857/560-1403 


"Señor ta mi wardador, mi'n tin falta di nada 
Den cunucu di yerba berde e ta ponemi sosega. 
E ta hibami na awa trankil, 

Pa mi bolbe haña forsa". 

Salmo: 23 


Cu honda pena pero conforme cu Dios su 
boluntad ta participa fayecimento di: 



Federico Lucario Kock 

Mihor conoci como: "Fedjai, Mo Chic" 

*09-12-1932 - 128-09-2017 
Scirbido di Poesia 

Na nomber di su: 

Rumannan: 

Vda. Bernadina"Chichi"Solognier y tBenoit 
Sologniery famia 

tMonica Dirks-Kocky tMarcial Dirks 
tLucas y tRosinda Kock 
tRoman Kocky vda. Irma Kock-Kelly 
tQuerino Kocky vda. Dora Kock-Flanegin 
tEnni Maduro-Kock y tlsaias Maduro 

Primo y primanan, sobrino y sobrinanan y famia 

Demas famia: Kock, Werleman, Dirks, Solognier, 
Maduro, Kelly, Flanegin, v/der Linden, Wernet, 
Figaroa, Vrolijk, Geerman, Angela, famia y 
conocirnan na Hulanda y Corsow Monte Carmelo 

Un danki especial na personal di Cas di Ciudo 
Betesda. Gradicimento pa e atencion y sosten na 
Pepe Irma, Marlyn, Sep, Kaduchi. Amigonan y 
conocirnan muchu hopi pa menciona. 

Si encaso den nos tristesa nos por a lubida algun 
persona o famia, nos ta pidi nos mas sincero 
disculpa. 

Acto di despedida ta tuma lugar dialuna 2 di 
October 2017 di 9 am pa 11 am, respons ta 10 :30 
mainta, sigui pa e acto di cremacion den seno 
familiar. 

Celebracion di graduacion di OGM na Universidad di Aruba 




DIA 13 di september e programa Organization, Governance and 
Management (OGM) di e Facultad di Arte y Sciencia (FAS) na 
Universidad di Aruba tabatin nan prome graduacion combina. 
Tabatin tres graduado; Gianira Maduro, Giancarla Lobbrecht, y 
Shamira Clara. 

E graduadonan tabata den compania di nan famia, amigonan, do- 
centenan y nan “begeleider”, e asina yama prome supervisor. 

E prome supervisor (eerste begeleider) di cada graduado a duna 
cada graduado elogio riba nan carera como studiante, nan perse- 
verancia, y caracteristica personal. Despues e decano di e facultad 
sr. Tim Croes a presenta e graduadonan cu nan diploma y lista cu 
tur nan cifra. 


Gianira y Giancarla a defende nan tesis prome cu zomervakantie, 
pero ambos a bay Hulanda pa haci un “zomercursus” cual a dunanan 
punto extra riba na lista di cifra. 

E di tres studiante, Shamira Clara, a defende su tesis cu portanan 
cera di acuerdo cu e peticion di y palabracion cu e organisacion 
caminda e a haci su tesis. Pa es motibo Shamira a scoge pa gradua 
den e ceremonia di graduacion combina di OGM pa asina su famia 
y amigonan por a experiencia e momento alegre aki tambe. 

E ceremonia di graduacion tabata un momento special den histo- 
ria di e programa di OGM. Tabata pa prome biaha cu a tene un 
ceremonia di graducion combina. Ta custumber cu studiantenan 
ta defende nan tesis y ta ricibi nan diploma imediatamente den 
presencia di nan famia y amigonan. E tres graduadonan a habri 
e caminda pa den futuro OGM tene un ceremonia di graduacion 
combina. 

E aña aki e studiantenan actual den nan ultimo aña ya a duna di 
conoce cu nan ta desea un ceremonia combina. Cada un studiante 
actualmente ta trahando duro pa realisa e soño aki. E docentenan 
ta felicita e graduadonan y ta desea esnan di ultimo aña hopi exito 
cu nan proposito pa tur gradua hunto. 

Pa mas informacion rib’e estudio OGM, bishita e website di Univer- 
sidad di Aruba na http://www.ua.aw/OGM y/of e pagina di Facebook 
cual ta https://www.facebook.com/pages/University-of-Aruba-OGM- 
Organization-Governance-Management-FAS/ 

Dia 1 di october ta 


Dia Internacional di Hende Grandi 



RIBA Dia Internacional di Hende Grandi nos ta haya e opor- 
tunidad pa pone enfasis rib’e contribucionnan importante cu nos 
grandinan antes y awo ta duna na nos comunidad y tambe crea 
conscientisacion riba alegria y desafionan cu envehecimento ta trece 
cu ne den nos mundo di awe. 

E tema di Organisacion Mundial di Salud (OMS) pa 2017 ta 
“Drenta Futuro: Probechando di e talento, contribucion y partici- 
pacion di nos grandinan den nos comunidad.” 

Nos abilidad pa participa, contribui, desaroya y expone nos talen- 
tonan ta depende hopi di nos salud. Sinembargo, e Raport Mundial 
tocante Envehecimento y Salud ta mustra cu mientras cu nos ta 
biba mas largo, tin poco evidencia cu ta mustra cu nos ta gosa di 
un bon salud durante e extra añanan ald. 

‘Universal Health Coverage for all at all ages’ (Cobertura di Salud 
Universal pa tur y pa tur edad) ta e fundacion cu tin como tarea pa 
logra e metanan stipula riba tereno di salud dentro di e Metanan 
Mundial pa Desaroyo Sostenibel. Pasonan cu ta wordo tuma den 
futuro lo rekeri inversion den cobertura di salud universal pa por 
sigura un miho resultado den e area di salud general di hendenan 
grandi. OMS ta celebrando e dia Internacional di Hende Grandi 
2017 pa enfoca ariba e tema aki. 

Pa por garantisa cu e cantidad cu ta creciendo di hendenan di edad 
grandi por disfruta un cobertura universal di salud, nos mester re- 
considera ki tipo di servicionan nos ta ofrece y den ki forma nos ta 
ofrece nan. E sistema di cuido di salud y servicio social di awendia 
ta dirigi mas tanto riba con pa maneha situacionnan di urgencia 


y ‘ad hoc’ cu ta presenta den comunidad. Esaki lo mester wordo 
adapta y cambia pa por maneha miho e condicionnan importante 
cu ta toca e necesidad di e hendenan di edad grandi. 

Segun cu hendenan ta envehece, nan necesidadnan riba tereno di 
salud ta bira mas complica, cronico y cu probabilidad grandi di tin 
mas cu un condicion cronico. Den combinacion cu e tendencia gen- 
eral di acumula mas limitacion den funcionamento, por conclui cu, 
pa sigura cu e cobertura universal di salud ta relevante pa e hende 
grandi, servicionan mester: 

Cambia e atencion di maneho for di malesanan y situacionnan in- 
dividual pa un maneho cu ta dirigi hopi mas riba crea condicionnan 
nobo pa mantene capacidadnan fisico y mental; 

Coordina mucho mas e relacion y colaboracion entre e cuido di 
salud y servicio(nan) social; 

Amplia y extende cobertura cu ta satisface e necesidadnan di tur 
adulto mayor y sigur inclui esunnan di menos recurso; Sigura sos- 
tenibilidad. 

Aruba no ta forma un excepcion rib’e situacion mundial di enve- 
hecimento y ta importante pa menciona cu Dienst Ouderenzorg di 
DVG, di parti Fundacion Movimiento ta Bida, kier a extende un 
invitacion na comunidad di Aruba pa participa na e congreso cu lo 
bay tuma luga dia 13 y 14 di october na Cas di Cultura y cu lo tin 
como tema “Active Aging”. 

Pa mas informacion por tuma contacto cu Fundacion Movimiento 
ta Bida: Franlcrijkstraat 1, Oranjestad. Tel. 586-8651/594-2546 of 
e-mail movimientotabida(5) gmail.com. 

Den caso di traficacion di hende 

Ministerio Publico 
a demanda castigo 
masha abao 

WILLEM STAD - Ayera, diabiérné 29 séptémber 
2017, Corte na Corsou a trata e caso conoci como 
“Bandera Grill” cu 3 sospechoso: W. la R., (doño 
Bandera Grill), A.S. (beheerder Bandera Grill) y R. 
la R. (Inspector di Polis). 

Ta trata di un caso na unda Ministerio Publico (OM) 
di Corsou ta acusá e sospechosonan di ta co-autor 
(medeplegen) den traficacion di hende cu 1 victima, 
e dama B.C.C. di Venezuela. 

Contra W. la R. tin tambe e acusacion di menasa y 
contra R. la R. tambe haci maluso di su funcion como 
Polis. E dama victima a entregá un daño perhuicio di 
50.000 florin. E ta bisa cu el a bin Córsou na óctober 
2016 pa traha como “trago-meisje” den Bandera Grill. 

Na Córsou e gerente W. la R. y beheerder A.S. di 
Bandera Grill a oblig’e pa drenta tambe den trabou di 
prostitucion. E1 a nenga esey y eynan e problemanan 
a cuminsa p’e. 

Esaki, segun Fiscal, ta un forma di oprimi y abusá 
di trahador. Un caso pues di traficacion di hende na 
unda ta buscá damanan di afo y bou di engaño ta lók 
nan pa bin nos isla pa haci otro trabou. 

Fiscal di Ministerio Publico a haci un demanda ayera 
contra e sospechosonan: W. la R. (1963): 6 luna 
completamente condicional y 2 aña proeftijd 
Contra A.S. (1974); 3 luna completamente condi- 
cional y “verbeurd verldaren” di su auto, un SUV, 
cu a lceda confisca pa motibo cu el a usa esaki pa 
transporta e victima y 2 aña proeftijd. 

Pa R. la R. 1962); 6 luna completamente condicional, 
2 aña proeftijd y 3 aña “ontzetting uit ambt” como 
Polis. 

Huez ta duna su veredicto aki 3 siman den e caso aki. 


Un detencion pa maltrato 

WILLEMSTAD - Diabierna, 29 di september 
2017, alrededor di 6:05 di mainta, personal di recher- 
che di WC a detene un homber sospechoso. E de- 
tencion ta relaciona cu menasa cu a tuma luga dia 24 
di februari ultimo riba un miembro di Guardacosta. 

Ta trata di e homber sospechoso O.I.S. naci na Cor- 
sou di 33 aña di edad. Detencion a tuma luga na su 
cas den area di De Savaan. 

A presenta e sospechoso dilanti un Fiscal Auxiliar 
cu a ordena su encarcelamento pendiente di mas 
investigacion. 


Demasiado morto den trafico 

Boet pa no bisti faha seguridad ta bira 300 florin 

WILLEMSTAD - Den 2017 a registrá 14 morto den trafico. Entre nan 
dos peaton y 3 motociclista. 

Di e 9 automobilistanan cu a muri, 8 no tabatin faha di seguridad bisti. Esey 
ta pa Fiscal di Trafico (verkeersofficier) di Ministerio Publiko (OM) di Córsou 
motibo di hopi preocupacion. 

Durante control den trafico di Polis ta resultá cu demasiado hende no ta bisti 
nan faha di seguridad. 

Ademas ta incomprendibel con mayornan no ta mara faha di seguridad di nan 
yiunan of transportá nan den un stoel special pa mucha. 

OM ta di opinion cu comunidad tambe tin un responsabilidad y tin cu mustra 
e mayornan riba esaki. Polis tambe ta bay haci esald dor di duna extra atencion 
na mayornan cu no ta usa nan senti. 

Pa Ministerio Publiko duna un extra señal, y pa pércurá cu comportacion den 
trafico pa uso di faha di seguridad ta bay cambia, OM dicidi pa aumenta boet 
pa no bisti faha di seguridad. 

E boet ey ta bira 300 florin. 


Marina Real ta bandonando Sint Maarten 



(Foto M i nisterio di defensa) 


PHILIP SBURG E promé pelotonnan di marinier cu a yega Sint Maarten 
despues cu orcan Irma a pasa riba e isla lo retorná Hulanda awe. 

E plan ta p’e avion militar di Aviacion Militar yega mañan mainta 8.30 riba 
e pista di Vliegbasis Eindhoven. 

Hunto cu e 107 militarnan lo tin 18 militar di ehercito, algun specialista 
medico y marechaussee bordo di e avion. 

E militarnan a bay Sint Maarten pa yuda mantené orden publico, pasobra 
despues cu e orcan a pasa e hendenan a cometé sakeo na gran escala, pasobra 
no tabatin nada di come cu bebe mas. 

Despues nan a dedicá nan mes na reparti alimento y material. Na Saba y Sint 
Eustatius tambe nan tabata activo, pero e dos islanan ey a sufri menos di e 
orcan. 

RELACIONA cu e resultado di e elec- 
cion di 22 di september y despues di e re- 
unionnnan di Gobernador cu tur partido po- 
litico y gremionan den e proceso pa yega na 
formacion di un Gobierno nobo pa Aruba, 
partido MEP a tuma nota di declaracionnan 
di cierto instancianan, manera e. o. Camara 
di Comercio y Conseho Social Economico 
(SER), caminda nan a trece padilanti cu e 
resultado di eleccion ta indica cu pueblo a 
duna mandato na e dos partidonan di mas 
grandi, esta MEP y AVP pa bay forma Go- 
bierno di Aruba. 

Voto di castigo pa AVP 

Sinembargo tur hende cu sano huicio mes 
por a mira cu na ningun momento so esaki 
tabata e mandato y deseo di pueblo mirando 
e echo con den forma determinante e pueblo 
a duna su voto di castigo na AVP y nan 
gobernacion corupto di e ultimo 8 añanan 
caminda e partido aki a bay atras cu 10 mil 
voto y 4 asiento. Pues mas cu claro cu MEP 
no tin nada di busca den un coalicion cu un 
partido inconfiabel y corupto manera AVP 
y esaki a ser vocifera caba na varios ocasion 
pa nos partido, tanto prome como despues 
di e fecha di eleccion. 

Un partido inconfiabel 

Alabez ta bon pa bay den historia y dem- 
ostra con den pasado na dos ocasion MEP 
a yega di extende un man na AVP pa hunto 
forma un Gobierno na bienestar di e pais 


aki, pero cu cada biaha AVP a nenga e man 
aki. 

Na 1984 despues cu Lago a anuncia ciere 
di su refineria, Betico Croes, mirando cu e 
ciere aki lo resulta sumamente devastador 
pa nos economia, finansa y empleo, a di- 
cidi di reforma e Bestuurscollege di MEP, 
a extende un man na tur partido politico y 
gremionan pa forma un Gobierno nacional 
y p’asina conhuntamente traha na bienestar 
di e pais aki, mirando cu un pilar economico 
importante a cay afo. 

Sinembargo pa oportunismo politico AVP 
a nenga e man cu Betico a extende na nan. 
Mirando cu AVP redondamente no kier 
a forma parti di e Gobierno nacional aki, 
Betico Croes a haya su mes obliga di re- 
forma e Bestuurscollege y a trece aden dos 
diputado experto, sr. M. Kuiperi y sr. M. 
Henriquez (d.f.m.), kendenan a keda en- 
carga cu dos cartera hopi importante, esta 
turismo y finansa. 

Finalmente e ultimo Bestuurscollege aki 
na 1985 den forma diligente a percura pa 
Aruba por a drenta su Status Aparte den 
un forma responsabel, sin ningun ayudo di 
AVP. 

Na 1994 tabata un otro ocasion cu AVP a 
mustra con inconfiabel nan ta ora cu nan a 
nenga e man cu Nel Oduber a saca pa nan, 
caminda e pensamento di MEP tabata cu 


Aruba mester ser goberna cu un base amplio 
y p’asina dos partido grandi por traha na e 
desaroyo y progreso di e pais aki. E tempo ey 
MEP a pidi su dos partnernan den coalicion, 
esta PPA y ADN pa nan cooperacion y 
p’asina MEP por forma cu AVP e Gobierno 
cu base amplio aki. 

Pero kico nos por a mira atrobe? AVP un 
biaha mas pa oportunismo politico a nenga 
e man cu MEP a saca pa nan, no kier bay 
den coalicion cu MEP y a prefera di bay pa 
un eleccion. 

Oportunismo politico 

Fuera di e dos puntonan menciona, no 
mester lubida con den e lucha pa nos Sta- 
tus Aparte, nunca AVP a coopera cu MEP 
pa concretisa e logro aki, pero alcontrario a 
pone trampa den nos caminda, a boicotia y 
vota contra nos himno, bandera, referendum 
y moneda Arubano. Alavez na 1985 AVP a 
cera tur porta pa MEP por a drenta den e 
prome Gobierno di pais Aruba, caminda nan 
a declara cu nan lo no traha cu MEP, siendo 
cu den e eleccion di 1985, MEP a resulta e 
partido di mas grandi di Aruba cu 8 asiento 
y Betico e votegetter cu 8879 voto. 

Pues por conclui cu durante e ultimo tres 
decadanan semper AVP a traha y actua a 
base di oportunismo politico y nunca kier 
a traha hunto cu MEP pa bienestar general 
di e pais aki. 

E pregunta retorico ta cu si awor na 2017, 
esaki si lo ta e caso? 

